Indhold

# Optagelse af en makro

LibreOffice kan optage kommandoer udført med tastaturet og musen i Writer og Calc

1. Åbn dokumentet for hvilket du vil optage en makro.

2. Vælg Funktioner ▸ Makroer ▸ Optag makro.

   Hvis menupunktetFunktioner ▸ Makroer ▸ Optag makro mangler, skal du sikre dig at makro-optagelsesfunktionen er aktiveret i LibreOffice ▸ Indstillinger Funktioner ▸ Indstillinger ▸ LibreOffice ▸ Avanceret.

   Du ser den lille dialog Optag makro med kun én knap kaldet Stop optagelse.

3. Udfør de handlinger, som du vil have optaget i dokumentet.

   Tryk på Esc-tasten for at fravælge et valgt objekt, da makro-optageren for øjeblikket ikke optager denne handling via museklik.

4. Klik Stop optagelse.

   Ikonet Makro vises, hvor du kan gemme og køre makroen.

   Hvis du vil afbryde optagelsen uden at gemme en makro, klik på knappen Luk i dialogen Optag makro.

5. For at gemme makroen, vælg først i hvilket objekt du ønsker, at makroen skal gemmes i, under rullelisten Gem makroer i.

6. Hvis du ønsker, at makroen skal gemmes i et nyt bibliotek eller modul, klik på knappen Nyt bibliotek eller Nyt modul og indtast et navn for biblioteket eller modulet.

7. Indtast et navn for den nye makro i tekstfeltet Makronavn. Brug ikke nøgleord fra Basic som navne.

8. Klik på Gem.

## Begrænsninger for makrooptageren

Følgende handlinger bliver ikke registreret:

- Åbning af vinduer bliver ikke registreret.

- Handlinger udført i et andet vindue end hvor optageren blev startet, vil ikke blive optaget.

- Vinduesskift bliver ikke registreret.

- Handlinger som ikke er relateret til dokumentets indhold, registreres ikke. For eksempel, ændringer til Indstillingsdialog, makroadministration og tilpasninger.

- Udvalg registreres kun hvis de er udført ved brug af tastaturet (markør bevæger sig), men ikke når musen er brugt.

- Makrooptageren virker kun i Calc og Writer.

Relaterede emner

Makro