Indhold

# MOD-operatoren

Operatoren MOD dividerer to numeriske udtryk og returnerer divisionsresten.

For eksempel er resultatet af 21 MOD 6 3 fordi efter division af 21 med 6, er resten 3.

Hvis operationen MOD inddrager ikke-heltals-værdier, afrundes begge operander til de nærmeste heltals-værdier. Derfor vil den værdi, der returneres af operationen MOD altid være et heltal.

For eksempel evalueres udtrykket 16,4 MOD 5,9 på denne måde:

1. Værdien 16,4 afrundes til 16.

2. Værdien 5,9 afrundes til 6.

3. Operationen 16 MOD 6 returnerer 4, som er resten efter at 16 er divideret med 6.

Vær opmærksom på, at BASIC-operatoren MOD opfører sig forskelligt fra Calcs MOD-funktion. I Calc kan begge operander være decimaltal, og de afrundes ikke før division, hvorfor den resulterende rest (i Calc) kan være et decimaltal.

### Syntaks:

    Resultat = Udtryk1 MOD Udtryk2

### Returtype

Integer

### Parametre:

Resultat: Enhver numerisk variabel, der indeholder resultatet af operationen MOD.

Udtryk1, Udtryk2: Alle numeriske udtryk, hvor du vil beregne resten efter efter division af Udtryk1 med Udtryk2.

### Eksempel:

    Sub ExampleMod
        Dim a As Double, b as Double
        a = 10 : b = 4
        PRINT a MOD b ' Returnerer 2
        a = 18 : b = 3.2
        PRINT a MOD b ' Returnerer 0
        a = 16.4 : b = 5.9
        Print a MOD b 'Returnerer 4
    End Sub

Relaterede emner

MOD-funktion