Indhold

# Indtastning af formler

Du kan indtaste formler på flere måder: ved at bruge ikonerne, eller ved taste på tastaturet, eller ved at kombinere begge metoder.

1. Klik i cellen hvor du vil indtaste formlen.

2. Klik på ikonet Formel på formellinjen.

   Du vil nu se et lighedstegn på indtastningslinjen, og du kan begynde indtastning af formlen.

3. Efter indtastning af de nødvendige værdier, tryk Enter eller klik på Acceptér for at indsætte resultatet i den aktive celle. Hvis du vil nulstille dit element på indtastningslinjen, tryk Esc eller klik på Annullér.

Du kan også taste værdierne og formlerne direkte ind i cellerne, selv hvis du ikke kan se en indtastningsmarkør. Formler skal altid begynde med et lighedstegn.

Du kan også trykke på + eller - tasten på det numeriske tastatur for at starte en formel. NumLk skal være "aktiveret". For eksempel, tryk på følgende taster i rækkefølge:

+ 5 0 - 8 Enter

Du ser resultatet 42 i cellen. Cellen indeholder formlen =+50-8.

Hvis du redigerer en formel med referencer, vil referencerne og de tilknyttede celler være fremhævet med samme farve. Du kan nu skifte størrelse på referencekanten ved hjælp af musen, og referencen i formlen vises samtidigt også på indtastningslinjen. Vis referencer i farver kan være deaktiveret under LibreOffice ▸ Indstillinger Funktioner ▸ Indstillinger ▸ LibreOffice Calc ▸ Vis.

Hvis du gerne vil vise beregningen på individuelle elementer af en formel, skal du markere de tilsvarende elementer og trykke på F9. I formlen =SUM(A1:B12)*SUM(C1:D12) skal du for eksempel markere sektionen SUM(C1:D12) og trykke på F9 for at se delsammentællingen for dette område.

Hvis der opstår en fejl når du opretter formlen, vises en fejlmeddelelse i den aktive celle.

Relaterede emner

Beregninger med formler

Formellinje

Indtastning af værdier

Anvende flere ark

Navigering gennem arkfaner