Indhold

# Nummerering og nummereringstypografi

Du kan tilføje nummerering til et afsnit manuelt eller med en afsnitstypografi.

Hvis du ønsker nummererede overskrifter, så brug Funktioner ▸Overskriftsnummerering i stedet for at nummerere manuelt.

## For at sætte nummerering manuelt

For at anvende manuel nummerering klikker du på afsnittet og klikker så på ikonet Slå sorteret liste til/fra på værktøjslisten Formatering eller bruger rullegardin-feltet ved siden af ikonet for at vælge et nummereringsformat.

Du kan ikke anvende manuel nummerering til afsnit, som er listet under "Specialtypografier" i vinduet Typografier og formatering.

- Når du trykker Enter i en nummereret eller punktopstillet liste, nummererer LibreOffice automatisk det næste afsnit. For at fjerne nummereringen eller punkttegnet fra det nye afsnit, kan du trykke Enter igen.

- For kun at ændre punkttegn- eller nummereringsformat i det aktuelle afsnit skal du markere et tegn eller ord i afsnittet, vælge Formatér ▸ Punktopstilling og så klikke på et nyt format.

- For at ændre punkttegn- eller nummereringsformat for alle afsnit på listen skal du sikre at markøren er i listen, vælg Formatér ▸ Punktopstilling, og klik så på et nyt format.

- Brug kommandoerne på værktøjslisten Punktopstilling for at ændre liste-afsnittenes rækkefølge og niveau.

- For at se, hvilke afsnit der findes på den samme liste, klikker du til venstre for et tal eller et symbol i begyndelsen af et listeafsnit, mens Vis ▸ Feltskygger (Kommandoer Ctrl+F8 aktiveret.

For at tilføje valgte afsnit til en eksisterende liste bruger du Formatér ▸ Lister ▸ Tilføj til liste.

## For at anvende nummerering med en afsnitstypografi

Afsnitstypografier giver dig større kontrol over den nummerering, du anvender i et dokument. Når du ændrer den listetypografi, der er tildelt en afsnitstypografi, anvendes nummereringsformatet i listetypografien automatisk på alle afsnit, der bruger afsnitstypografien.

1. Vælg Vis ▸ Typografier og formatering og klik så på ikonet Afsnitstypografier.

2. Højreklik på afsnitstypografien som du vil føje nummerering til og vælg så Ændre.

3. Klik på fanebladet Disposition og nummerering.

4. I feltet Listetypografi vælger du den listetypografi, der skal anvendes.

5. Klik på OK.

6. Anvend afsnitstypografien på de afsnit, hvor du vil tilføje nummerering.

## Ændring af et listeafsnits listeniveau

- For at flytte et afsnit med nummer eller punkttegn et niveau ned klikker du på afsnittets begyndelse og trykker på Tabulator.

- For at flytte et afsnit med nummer eller punkttegn et niveau op klikker du på afsnittets begyndelse og trykker på Skift+Tabulator.

- For at indsætte et tabulatorstop mellem tallet/punkttegnet og afsnitsteksten for alle listeafsnit med et givet listeniveau, brug indstillingen Efterfulgt af på fanebladet Placering i dialogen Punktopstilling. Til et individuelt listeafsnit kan du kopiere et tabulatorstop og derefter indsætte det ved begyndelse af listeafsnittet.

Relaterede emner

Kombinering af sorterede lister

Tilføjelse af punkttegn

Tilføj nummerering

Oprettelse af punktopstillede lister, mens du skriver

Slå punktopstilling fra for individuelle afsnit.

Ændring af nummerering på en sorteret liste

Bruge billedtekster

Angivelse af værdiområder

Listetypografi