Indhold

# Generelt

Angiver generelle indstillinger for tekstdokumenter.

For at tilgå denne kommando...

Åbn et tekstdokument, vælg LibreOffice ▸ Indstillinger Funktioner ▸ Indstillinger ▸ LibreOffice Writer ▸ Generelt.

## Opdatér

### Opdatér kæder ved indlæsning

Indstillinger for automatiske kæde-opdateringer gemt i dokumenter ignoreres af sikkerhedsmæssige årsager. Kæde-opdateringer er altid afgrænset af LibreOffice Sikkerhedsindstillinger i LibreOffice ▸ Indstillinger Funktioner ▸ Indstillinger... - LibreOffice ▸ Sikkerhed .

#### Altid

Opdatér altid kæder, mens du indlæser et dokument, og kun hvis dokumentet er på en betroet filplacering, eller det globale sikkerhedsniveau er lavt (anbefales ikke).

Denne indstilling behandles som På anmodning, medmindre enten det globale makroniveau er indstillet til Lavt under LibreOffice ▸ Indstillinger Funktioner ▸Indstillinger... ▸ LibreOffice ▸ Sikkerhed ▸ Makrosikkerhed... ▸ Sikkerhedsniveau ▸ Lav (anbefales ikke), eller hvis dokumentet er placeret på et betroet sted defineret af LibreOffice ▸ Indstillinger Funktioner ▸ Indstillinger... ▸ LibreOffice ▸ Sikkerhed ▸ Makrosikkerhed... ▸ Tillid til kilder ▸ Tillid til filplaceringer.

#### På anmodning

Opdatér kun kæder på anmodning, når et dokument indlæses.

#### Aldrig

Opdatér aldrig kæder når et dokument indlæses.

### Automatisk

For at opdatere felter manuelt

#### Felter

Indholdet af alle felter opdateres automatisk når skærmens indhold vises som nyt. Selv når denne afkrydsningsboks er umarkeret opdateres nogle felter hver gang en speciel betingelse er opfyldt. Denne tabel viser de felter, som opdateres uden hensyntagen til denne afkrydsningsboks.

Betingelse | Automatisk opdaterede felter
--- | ---
Udskriver dokumentet (eksporterer også som PDF) | Forfatter, afsender, overskrift, dato, klokkeslæt, referencer, senest udskrevet
Genindlæser dokumentet | Forfatter, afsender, overskrift, dato, klokkeslæt
Gemmer dokumentet | Filnavn, Statistik, Dokumentnummer, Redigeringstid, Ændret
Redigerer tekstlinjen, hvor feltet er i | Forfatter, afsender, overskrift, dato, klokkeslæt
Ændrer manuelt en variabel | Betinget tekst, Skjult tekst, Skjulte afsnit, Variable, DDE-felt
Slår "fast indhold" fra | Forfatter, Afsender, alle felter i dokumentinformation
Ændrer sideantallet | Side

#### Diagrammer

Angiver om diagrammer skal opdateres automatisk. Når som helst en tabel i et Writerdokument ændres og markøren forlader den pågældende celle, opdateres diagrammet med den opdaterede celleværdi.

## Indstillinger

### Måleenhed

Angiver måleenheden i tekstdokumenter.

### Tabulatorer

Angiver afstanden mellem de individuelle tabulatorstop. Den vandrette lineal viser de valgte tabulatorafstande.

### Aktiver tegnenhed

Når denne indstilling er aktiveret, måles indrykninger og afstand på fanebladet Formatér ▸ Afsnit ▸ Indrykning og afstand i tegn (ch) og linjer.

### Brug kvadratisk sidetilstand for tekstgitter

Når denne indstilling er aktiveret, vil tekstgitter ligne en kvadratisk side. Kvadratisk side er en sidetypografi, som bruges i Kina og Japan til at træne studenter i at skrive artikler.

## Antal ord

### Yderligere skilletegn

Angiver de tegn der betragtes som skilletegn for ord, når der foretages ordoptælling, i tillæg til mellemrum, tabuleringer, samt linje- og afsnitsskift.

### Vis standardiseret sideantal

Redaktører og udgivere definerer ofte en "standardside" som indeholdende et angivet antal tegn eller ord. Marker dette felt for at få en hurtig beregning af antallet af disse sider.

### Tegn per standardiseret side

Indstil antallet af tegn per standardiseret side.