Indhold

# Ændring af rækker og kolonner med tastaturet

Når du indsætter eller sletter celler, rækker eller kolonner i en tabel, vil indstillingerne Adfærd for rækker og kolonner bestemme, hvordan de tilstødende elementer bliver påvirket. Du kan for eksempel kun indsætte nye rækker og kolonner i en tabel med Faste række- og kolonnedimensioner, hvis pladsen tillader det.

Bemærk at disse egenskaber kun er gyldige for ændringer til kolonnebredde, som er skabt ved brug af tastaturet. Ved brug af musen, er du frit stillet til at ændre kolonnebredde.

For at angive Rækkers/koloners opførsel egenskaber for tabeller i tekstdokumenter, vælg LibreOffice ▸ Indstillinger Funktioner ▸ Indstillinger ▸ LibreOffice Writer ▸ Tabel. Der er tre visningsmuligheder for tabeller:

- Fast – ændringer påvirker kun den tilstødende celle og ikke hele tabellen. Når du for eksempel gør en celle bredere, vil den tilstødende celle bliver gjort smallere, men tabelbredden forbliver konstant.

- Fast, proportional – ændringer vedrører hele tabellen, og brede celler formindskes mere end smalle celler. Når du for eksempel gør en celle bredere, bliver den tilstødende celler proportionalt smallere, men tabelbredden forbliver konstant.

- Variabel – ændringer påvirker tabellens størrelse. Når du for eksempel gør en celle bredere, forøges tabelbredden.

Relaterede emner

Ændre størrelse på rækker og kolonner i teksttabeller

Fletning og opdeling af celler