Indhold

# Avanceret

Specificerer understøttelsesmulighederne for Javaprogrammer i LibreOffice, herunder hvilket Java-afviklingsmiljø (Java Runtime Environment, JRE) der skal anvendes. Her specificeres også, om eksperimentelle (ustabile) funktioner og makrooptageren skal være aktiveret.

For at tilgå denne kommando...

Vælg LibreOffice ▸ Indstillinger Funktioner ▸ Indstillinger ▸ LibreOffice ▸ Avanceret.

Nogle indstillinger kan ikke nulstilles automatisk, når de er redigeret. Nulstil enten ændringerne manuelt eller klik på Annullér og åbn dialogen Indstillinger igen.

## Java-indstillinger

Den aktuelle liste over LibreOffice moduler og ressourcer, der afhænger af Java er tilgængelige på wikien.

### Brug et Java-afviklingsmiljø (Java Runtime Environment, JRE)

Giver dig mulighed for at køre Java-programmer i LibreOffice Når et Java-program forsøger at få adgang til din harddisk, åbnes en dialog, hvor du skal bekræfte.

Sørg for at installere et JRE, der er kompatibel med LibreOffice-arkitekturen: 64-bit JRE til 64-bit LibreOffice og 32-bit JRE til 32-bit LibreOffice.

### Allerede installerede Java-afviklingsmiljøer (Java Runtime Environment, JRE):

Vælg det Java-afviklingsmiljø (Java Runtime Environment – JRE) du vil bruge. På nogle systemer skal du vente lidt indtil listen bliver udfyldt. På nogle systemer skal du genstarte LibreOffice for at bruge din ændrede indstilling. Stien til afviklingsmiljøet bliver vist under listen.

Du kan tilsidesætte operativsystemets standard JRE med et af de følgende alternativer:

- ved at sætte miljøvariablen JAVA_HOME,

- Ved at tilføje en JRE i variablen $PATH,

- Ved at indsætte konfigurationsfilen javasettings_macOS_X86_64.xml javasettings_Windows_X86_64.xml javasettings_Linux_X86_64.xml javasettings_${_OS}_${_ARCH}.xml i mappen<instdir> /presets/config.

### Tilføj

Tilføj en sti til rodmappen for et Java-afviklingsmiljø (Java Runtime Environment – JRE) på din computer. Stien bliver sat i den følgende dialog.

### Parametre

Åbner dialogen Java-startparametre.

### Klasse-sti

Åbner dialogen Klasse-sti.

## Valgfrie funktioner

### Slå eksperimentelle funktioner til

Aktiverer funktioner, som endnu ikke er færdige eller som kan indeholde kendte fejl. Listen over disse funktioner er forskellig fra version til version, eller kan endda være tom.

### Aktiver makrooptagelse

Aktiverer makrooptageren, så menupunktet Funktioner ▸ Makroer ▸ Optag makro bliver tilgængeligt.

## Ekspertkonfiguration

Åbner Ekspertkonfiguration dialogen til avancerede indstillinger og konfiguration af LibreOffice.