Indhold

# Join-egenskaber

Hvis du dobbeltklikker på en forbindelse mellem to sammenkædede felter i forespørgselsdesign eller vælger Indsæt ▸ Ny relation vises dialogen Join-egenskaber. Disse egenskaber bruges i alle forespørgsler der oprettes fremover.

For at tilgå denne kommando...

Åbn forespørgselsdesign og vælg Indsæt ▸ Ny relation eller dobbeltklik på en forbindelseslinje mellem to tabeller.

## Omfattede tabeller

Angiver to forskellige tabeller, du vil forbinde.

## Omfattede felter

Angiver to datafelter, som bliver forbundet af en relation.

## Indstillinger

### Type

Angiver den valgte forbindelses join-type. Nogle databaser understøtter kun en delmængde af de forskellige mulige typer.

### Inner Join

I et inner join indeholder resultattabellen kun de poster, hvis indhold i de sammenkædede felter er det samme. I LibreOffice SQL oprettes denne type forbindelse med en tilhørende WHERE-delsætning.

### Left Join

I en left join indeholder resultattabellen alle poster med de forespurgte felter fra tabellen til venstre og kun de poster fra tabellen til højre, hvis indhold i de sammenkædede felter er ens. I LibreOffice SQL svarer denne type forbindelse til kommandoen LEFT OUTER JOIN.

### Right Join

I en right join indeholder resultattabellen alle poster med de sammenkædede felter fra tabellen til højre og kun de poster fra tabellen til venstre, hvor indholdet i de sammenkædede felter der det samme. I LibreOffice SQL svarer denne type forbindelse til kommandoen RIGHT OUTER JOIN.

### Full Join

I et full join indeholder resultattabellen alle poster med de sammenkædede felter fra både den venstre og den højre tabel. I LibreOffices SQL svarer den type kæde til kommandoen FULL OUTER JOIN.

### Naturlig

I en naturlig sammenføjning indsættes nøgleordet NATURAL i SQL-udtrykket, der definerer relationen. Relationen sammenføjer alle kolonner i begge tabeller, der har det samme kolonnenavn. Den resulterende sammenføjede tabel indeholder kun en kolonne for hvert par en ens navngivne kolonner.