Indhold

# Skabeloner i Skabelonhåndteringen

Den anbefalede metode til at arbejde med skabeloner er at bruge Skabelonadministratoren og kommandoerne i undermenuen File ▸ Templates, Rediger skabelon og Gem som skabelon. Disse kommandoer er tilstrækkeligt til grundliggende administration af skabeloner i LibreOffice.

Denne guide forklarer, hvordan filsystemet interagerer med Skabelonhåndteringen. Denne information er særligt nyttig, hvis du vil håndtere mapperne direkte, men bliver stadig koordineret med Skabelonmanageren.

## Arbejd med skabelonfilerne

Skabelonhåndteringen genkender skabelonfilerne på deres filudvidelse. Følgende udvidelser genkendes:

Program | Udvidelser
--- | ---
Writer | .ott .otm .oth .stw .dot .dotx
Calc | .ots .stc .xlt .xltm .xltx
Impress | .otp .pot .potm .potx .sti
Draw | .otg .std

Find information om udvidelsernes betydning i Filterkonvertering.

## Arbejde med Skabelonnavne

Skabelonhåndteringen viser et dokuments Titelfelt som Skabelonnavn. Så længe Titelfeltet ikke er tomt, har filnavnet ingen konsekvenser for det skabelonnavn, der vises i Skabelonhåndteringen. Hvis titelfeltet er tomtm vises filnavnet uden udvidelse som Skabelonnavn.

Hvis to skabeloner har præcis den samme indtastning i titelfeltet og tilhører samme kategori, så vises kun en skabelon i Skabelonhåndteringen.

Titler skelner mellem Store og små bogstaver. Hvis en skabelon i kategorien Mine skabeloner har titlen a4 og en anden har titlen A4, vises begge skabeloner i Skabelonhåndteringen. Hvis begge skabeloner har titlen A4, vises kun den ene.

Hvis skabeloner har den samme titel, men tilhører forskellige kategorier, vises alle i Skabelonhåndteringen. Hvis for eksempel tre skabeloner har titlen A4 og hver skabelon tilhører en forskellig kategori, vises alle tre skabeloner med skabelonnavnet A4.

Du kan redigere Titelfeltet ved at vælge Filer ▸ Egenskaber ▸ Beskrivelse. Hvis du ændrer Titelfeltet, vises også den nye titel som Skabelonnavn i Skabelonadministratoren. Hvis du alternativt bruger kommandoenOmdøb i en skabelons kontekstmenu, ændres skabelonens Titelfelt derefter til det nye Skabelonnavn.

Hvis du bruger dialogen Filer ▸ Gem som skabelon, indtastes det navn, der indtastes i den dialog som filnavn og indsættes i Titelfeltet. Hvis du ændrer filnavnet senere, vises skabelonen stadig i Skabelonhåndteringen i overensstemmelse med Titelfeltet.

En skabelons titelfelt medtages i Titelfeltet på nye dokumenter, der oprettes fra skabelonen.

## Kontrol af hvilke filer, der vises i Skabelonhåndteringen

Skabelonhåndteringen viser skabeloner, der er placeret i de mapper, der er defineret i dialogen Stier til skabeloner. Dialogen findes ved at vælge LibreOffice ▸ Indstillinger Funktioner ▸ Indstillinger ▸ LibreOffice ▸ Stier, vælge Skabeloner og klikke på Redigér.

### Interne stier

Mapperne Interne stier kan ikke ændres. De identificerer placeringen af de foruddefinerede skabeloner. Disse skabeloner vises altid i Skabelonhåndteringen.

### Brugerstier

Standardindstillingen af Brugerstien er undermappen skabelon i mappen Brugerprofil. Placeringen af mappen {user profile} betemmes, når LibreOffice installeres. Se sektionen Standardplacering på Wiki-siden om LibreOffice brugerprofil for flere oplysninger om typiske placeringer af user profile under forskellige operativsystemer.

Skabeloner i de mapper, der er angivet i Brugersti og den undermapper, vises i Skabelonhåndteringen. Undermapper under undermapper genkendes ikke.

Du kan tilføje supplerrende mapper til Brugerstien. Der skal være mindst en mappe i Brugerstien, men der er ingen grænser for, hvor den placerres.

Det er ikke en god ide at tilføje en Dokumentmappe i roden, eller en anden mappe på højt niveau, til din Brugersti. Alle undermapper i en Brugersti-mappe vises i Skabelonhåndteringen som Kategorier.

Hvis du har mere end en mappe i Brugerstien, er du nødt til at vælge, hvilken mappe, der bruges til at gemme et dokument som skabelon, når kommandoen Filer ▸ Gem som skabelon bruges.

Knappen Standard nulstiller Brugerstien til den oprindelige indstilling, da LibreOffice blev installeret.

## Arbejde med Kategorier

Undermappernes navne i de brugerdefinerede mapper vises som Kategorinavne i Skabelonhåndteringen. Hvis du omdøber en kategori, bruges undermappen stadig med det nye kategorinavn, der er gemt i groupuinames.xml i den valgte Standardsti.

Når der er valgt en Kategori, vises vises skabeloner i denne undermappe i Skabelonhåndteringen, hvis Alle programmer er Filter-valget.

En kategori kan kun vise skabeloner i dets egen undermappe – med to undtagelser.

- Alle Kategorier viser alle skabeloner i relation til Filter-valget.

- Mine Skabeloner viser skabeloner i de mapper, der specificeret i Brugerstien i relation til Filter-valget.

Kategorier under en Kategori er ikke mulige, fordi undermapper under undermapper ikke genkendes.

Du kan kun omdøbe og slette kategorier i den Standardsti, der er valgt i dialogen Rediger stier.

Hvis du sletter en Kategori, hvis underkategori findes i den valgte Standardsti, associeres undermappen med Kategorinavnet og enhver fil i undermappen slettes.

Relaterede emner

Håndter skabeloner

Stier