Indhold

# Håndtér dublerede poster

Markerer eller fjerner dublerede rækker eller kolonner fra markeringen. Dialogen for dublerede poster har forskellige muligheder.

For at tilgå denne kommando...

#### Fra menulinen:

Vælg Data ▸ Dubletter....

#### Fra brugerfladen med faneblade:

Vælg Data ▸ Dubletter.

Sammenlign: angiver om rækker eller kolonner skal sammenlignes.

Overskrift: angiver om de markerede data indeholder tabeloverskrifter. Hvis afkrydset bliver tabel overskrifterne (den første række eller kolonne) ignoreret.

Sammenlign efter: angiver hvilke felter, der skal sammenlignes (og hvilke der skal ignoreres), når det skal afgøres, om to rækker eller kolonner er dubletter eller ej.

Handling: Angiver om dublet-rækker/kolonner skal markeres eller fjernes.

Når dublerede dataposter fjernes, fjernes hele rækkerne eller kolonner i området med disse dubletter. Dette gør, at de omkringliggende celler flyttes og udfylder de efterladte tomme pladser. Hvis sammenligningen udføres rækkevis, vil cellerne under de fjernede dubletter flytte opad. Tilsvarende, hvis sammenligningen udføres kolonnevis, vil cellerne til højre for de slettede dubletter flytte mod venstre.