Indhold

# Indsæt script

Indsætter et script ved markørens aktuelle placering i et HTML- eller tekstdokument.

For at tilgå denne kommando...

Vælg Indsæt ▸ Script (kun HTML-dokumenter)

Et indsat script bliver vist med et lille grønt rektangel. Hvis du ikke kan se rektanglet, vælg LibreOffice ▸ Indstillinger Funktioner ▸ Indstillinger ▸ LibreOffice Writer/Web ▸ Vis, og markér afkrydsningsfeltet Kommentarer. For at redigere et script, skal du dobbeltklikke på det grønne rektangel.

Hvis dit dokument indeholder mere end ét script, indeholder dialogen Rediger script knapper til at hoppe fra et script til forrige og næste script.

Hop til forrige script

Gå til næste script

## Indhold

## Scripttype

Indtast typen af script, som du vil indsætte. Scriptet er identificeret i HTML-kildekoden med mærket <SCRIPT LANGUAGE="JavaScript">.

## URL

Føjer et link til en scriptfil. Klik på radioknappen URL, og indtast så kæden i boksen. Du kan også klikke på knappen (Gennemse...), finde filen og så klikke på Indsæt. Den kædede scriptfil er identificeret i HTML-kildekoden med følgende mærker (tags):

<SCRIPT LANGUAGE="JavaScript" SRC="url">

/* ignorér al tekst her */

</SCRIPT>

## Gennemse

Find scriptfilen, som du vil kæde til, og klik så på Indsæt.

## Tekst

Indtast scriptkoden, som du vil indsætte.